Зьмены ў закон «Аб абароне правоў спажыўцоў», паводле якіх інфармацыя аб таварах і паслугах павінна даводзіцца па-беларуску і па-расейску, адначасова запатрабаваныя ў беларускім грамадзтве. Іх падтрымліваюць вытворцы, таварыствы абароны правоў спажыўцоў, грамадзяне Беларусі, частка дэпутатаў Палаты прадстаўнікоў. Зьмены падтрымліваюць Канстытуцыйны суд і Нацыянальная акадэмія навук Беларусі. Гэтыя зьмены неабходныя, каб заканадаўства адпавядала патрабаваньням Канстытуцыі Беларусі і нарматыўных актаў ЭАЭС. Няма іншага годнага рашэньня праблемы, акрамя забесьпячэньня роўнасьці дзьвюх дзяржаўных моваў у сфэры гандлю і паслугаў. Будзем спадзявацца, што ўжо ў красавіку зьмены будуць прынятыя і беларуская мова зойме ў сфэры гандлю належнае месца, як гэтага і патрабуе Канстытуцыя Беларусі.